Nāve paradīzē

**"Nāve paradīzē"** () ir Apvienotās Karalistes un Francijas televīzijas detektīvseriāls, ko veidojis Roberts Toroguds. Galvenās lomas atveidojuši Bens Millers (1.—3. sezona), Kriss Māršals (3.—6. sezona), Ardāls O'Henlons (6.—9. sezona), Ralfs Litls (9.—13. sezona) un Dons Žilē (14. sezona—pašlaik).

Seriālu filmē Francijas aizjūras departamentā Gvadelupā un pārraida *[[BBC One]]* Apvienotajā Karalistē un *[[France 2]]* Francijā. Seriālu Latvijā pārraida Latvijas Televīzija.

"Nāve paradīzē" kopš savas debijas ir baudījis lielu skatītāju skaitu un kopumā pozitīvu kritiku. Jaunākā, 14. sezona, tika pārraidīta Apvienotajā Karalistē no 2025. gada 31. janvāra līdz 28. martam. Seriālam ir pasūtīta vēl viena sezona un Ziemassvētku speciālizlaidums, nodrošinot, ka seriālu filmēs vismaz līdz 2026. gadam. Seriāla pirmais atvasinājums, "Viņpus paradīzei" ar Māršala atveidoto varoni Hamfriju Gudmenu, kurš tagad dzīvo Anglijā, galvenajā lomā, izdots 2023. gadā. 2024. gadā pirmizrādi piedzīvoja seriāla otrais atvasinājums "Atgriešanās paradīzē", kura darbība norit Austrālijā.

## Sižets

Detektīvinspektoru Ričardu Pūlu (Bens Millers) nosūta no Londonas Metropolitēna policijas, lai izmeklētu britu policista slepkavību izdomātajā Karību jūras salā Sentmerī, Britu aizjūras teritorijā ar franču koloniālo pagātni. Pēc tam, kad viņš atrod slepkavu, viņa uzraugi viņam liek aizstāt upuri un palikt salā.

3. sezonas sākumā Pūls tiek noslepkavots, un neveiklais Londonas detektīvs Hamfrijs Gudmens (Kriss Māršals) ierodas, lai izmeklētu sava priekšgājēja nāvi. Pēc tam viņš pavisam paliek uz salas kā jaunais detektīvs pēc tam, kad viņa sieva viņam paziņo, ka pamet viņu. 6. sezonas otrajā pusē viņš pamet salu, lai varētu sākt jaunu dzīvi Londonā kopā ar savu draudzeni Martu Loidu pēc attiecību sākšanas ar viņu, kamēr viņa atvaļinājumā uzturējās Sentmerī. Gudmena aizvietotājs Sentmerī ir īru izcelsmes detektīvinspektors Džeks Mūnijs (Ardāls O'Henlons), atraitnis, kurš sēro par sievas zaudējumu un palīdzēja komandai lietā Londonā.

Mūnijs paliek uz salas līdz 9. sezonas vidum, kad viņš nolemj, ka ir gatavs samierināties ar savas sievas nāvi un atgriežas Londonā kopā ar savu meitu. Viņa aizvietotājs ir detektīvinspektors Nevils Pārkers (Ralfs Litls), kuram sākotnēji nepatīk atrasties salā un viņam ir smagas alerģijas, īpaši pret odu kodumiem. Viņš ierodas salā tikai tāpēc, ka salas policijai vajadzīgs britu detektīvs, lai pabeigtu izmeklēt lietu, un ir spiests palikt ilgāk, jo slimība viņu īslaicīgi padara nederīgu ceļošanai. Tomēr viņš nolemj palikt salā un galu galā iejūtas salas dzīvesveidā. Viņš paliek uz salas līdz 13. sezonas beigām, līdz viņš dodas uz jahtu, lai ceļotu un būtu kopā ar bijušo seržanti Floransu Kaselu (Žozefīne Žobēra).

2024. gada Ziemassvētku speciālizlaiduma laikā, komisārs Patersons (Dons Voringtons) aicina priekšniecībai Londonā detektīvinspektora aizvietotāju, lai nodrošinātu krimināllietu izmeklēšanu Sentmerī. Inspektors Mervins Vilsons (Dons Žilē) ir brīvdienās uz salas. Kad viņš iekāpj lidmašīnā, lai dotos prom no "mierīgās" salas, viņš saņem telefona zvanu no sava priekšnieka, kurš liek viņam palikt un atrisināt slepkavības lietu.

## Sezonas

## Atsauces

## Ārējās saites